हम लौट आए हैं। क्या यह चालू है? क्या हम शूट कर रहे हैं?
हाँ, शूटिंग हो रही है।
मेरा नाम मॉर्गन सिब्लिक है।
मैं एक पेशेवर सर्फ़र हूँ और हाँ,
पिछले साल मेरी रैंक पाँचवीं थी। तो, हाँ।
उसने वह कैसे किया?
यह कोई मज़ाक है?
अब भी मेरे लिए यक़ीन करना मुश्किल है कि मैंने इतना अच्छा प्रदर्शन किया था।
इस समय टूर पर मॉर्गन सिब्लिक सबसे बेहतरीन ऑस्ट्रेलियन है, यही बात है।
मॉर्गन जब आया था तो उसे कोई नहीं जानता था
और फिर अचानक वह इस ग्रह के बेहतरीन पाँच सर्फ़र्स में से एक बन गया।
बहुत बढ़िया, दोस्त।
-कमाल का मुक़ाबला था, दोस्त। हाँ। -पिछले साल, हमने
दो जवान, आक्रामक ऑस्ट्रेलियन नौसिखियों, मॉर्गन सिब्लिक और जैक रॉबिंसन को उभरते देखा।
हवा में जा रहा है।
और वेस्टर्न ऑस्ट्रेलिया के नौसिखिये ने अभी-अभी अपना पहला चैंपियनशिप टूर इवेंट जीत लिया है।
कोरोना - मेक्सिको
पिछले साल, जैक ने मेक्सिको में अपना पहला इवेंट जीता था।
एक इवेंट जीतने से आप अलग दुनिया में चले जाते हैं।
वह शानदार था।
जैसे, बहुत से बंदे अपने पहले साल में ही इवेंट नहीं जीत पाते हैं।
ऐसा बहुत समय से नहीं हुआ है।
पर इस सीज़न में,
लोग मॉर्ग्स और जैक रोबो को देख रहे हैं
और कह रहे हैं, "तो, तुम विश्व ख़िताब कब जीतोगे?"
वहाँ एक छोटा सा बैरल बन रहा है।
क्या लगता है? वे लहरें। शायद मुझे जाकर तैयार हो जाना चाहिए।
चलो करते हैं। चाहे जो भी हो, सर्फ़ करते हैं, हाँ?
अब, वे लोग अपने दूसरे सीज़न में हैं।
उन्हें साबित करना होगा कि उनमें
चैंपियनशिप टूर के मुख्य खिलाड़ी बने रहने का हुनर है।
मॉर्गन बैलबोआ।
कि उस पहले सीज़न में उन्हें अनायास सफलता नहीं मिली थी,
पर वे सच में रैंकिंग में होने के हक़दार हैं।
तैयार हूँ, बॉस।
बहुत ताक़तवर लहरें हैं, हाँ?
हमने कई सर्फ़र्स देखे हैं जिनका पहला साल बहुत अच्छा जाता है,
और फिर दूसरा साल आता है
और वे कहते हैं, "दरअसल, मुझे अच्छा प्रदर्शन करना जारी रखना होगा।"
मुझे नहीं पता दूसरे साल में लोग ख़राब प्रदर्शन क्यों करते हैं,
पर उम्मीद करता हूँ कि मैं वैसा न हो जाऊँ।
मेक ऑर ब्रेक
द कट
ऑस्ट्रेलिया हिंद महासागर - मार्गरेट रिवर
मार्गरेट रिवर वेस्टर्न ऑस्ट्रेलिया
ऐसाई बना रहे हो?
हाँ। थोड़ा सा ऐसाई बना रहा हूँ।
ऐवोकाडो मत डालो।
तो, इसमें ऐवोकाडो डालने से यह मुलायम हो जाता है।
जैक रॉबिंसन वर्तमान विश्व नंबर 12
पिछला साल बहुत दिलचस्प था, जैसे, वह आसान सीज़न नहीं था।
मैं चैंपियनशिप टूर से लगभग बाहर हो गया था।
पता है, मुझे मेरे पापा के साथ बहुत सारी चीज़ें आज़मानी पड़ी थीं।
ट्रेवर रॉबिंसन जैक के पिता
वह हमेशा मुझ से पूछते हैं, पता है, "तुम्हारे आस-पास कौन है?
मैं अगले इवेंट में क्यों नहीं आ सकता?"
क्योंकि वह हमेशा इसका हिस्सा हुआ करते थे।
पर मैंने उनसे कहा कि वे दूर रहें।
तो फिर, दरअसल, इस साल,
मैं बस अपने हिसाब से चीज़ें कर रहा हूँ और मेरे आस-पास कुछ ख़ास लोग ही हैं।
हालाँकि स्मूदी में इसका स्वाद थोड़ा अजीब लगता है।
-नहीं लगता। -ठीक है।
जब मैं जैक से मिली, मैं बहुत छोटी थी।
जूलिया मुनीज़ रॉबिंसन जैक की बीवी
मैं, जैसे, 19 की थी, शायद। और वह 20 का था।
तो, मुझे लगता है कि हम साथ में बड़े हो रहे हैं
और साथ में ज़्यादा समझदार हो रहे हैं।
तो, मैं उसे बदलते हुए देखती रहती हूँ।
हाँ। अच्छा है।
यह अजीब है क्योंकि उसे टूर पर आए हुए मुश्किल से दो साल हुए हैं।
पर मुझे लगता है, पिछले साल से इस साल में, उसका…
उसका नज़रिया पूरी तरह से बदल गया है।
वह केंद्रित है।
वह स्वस्थ खाना खाता है।
वह ज़्यादा शांत है।
अब वह सौ प्रतिशत मर्द है।
तुम बड़ा वाला ले सकते हो और मैं कप में ले लूँगी।
तुम्हें वह वाला चाहिए? ठीक है।
मेक्सिको में महत्वपूर्ण जीत के बाद, आप और जीतना चाहते हैं।
वह मेरी पहली जीत है और, हाँ, आपको इसकी लत लग जाती है।
पर टूर में बहुत सारे प्रतिभावान लोग हैं।
तो, यह ऐसा है जैसे, "धत्, हमें सुनिश्चित करना होगा कि मैं तैयार हूँ।"
'एंट दैट स्वेल' पॉडकास्ट
तुम्हें कुछ पीना है?
मॉर्गन सिब्लिक डब्ल्यूएसएल 2021 विश्व नंबर 5
चलिए हमारे अगले मेहमान को बुलाते हैं।
इन्होंने ऑस्ट्रेलिया को गौरवांवित किया है।
मॉर्गन "मॉर्गबॉल" सिब्लिक के लिए तालियाँ हो जाएँ!
हैलो! मॉर्गन!
धन्यवाद। काफ़ी सारे लोग आए हैं, तो यहाँ आने के लिए सभी को धन्यवाद।
-और, हाँ। -हाँ!
मॉर्ग्स, पिछले दो सालों में तुम्हारी ज़िंदगी कितनी बदली है?
अब तुम एक बड़ी हस्ती हो।
हाँ। ज़ाहिर है अब मुझे काफ़ी सारे विज्ञापन और प्रायोजक मिलते हैं।
और एक बार अच्छा प्रदर्शन कर लो तो ज़िंदगी बहुत आसान हो जाती है। मैं यही कहूँगा।
हर… हाँ, लोग आपको चीज़ें वगैरह देना शुरू कर देते हैं।
मुझे यह पसंद आ रहा है।
किसी रेस्तराँ में बर्तन धोने के बजाय आप घर खरीदने की तैयारी करने लगते हैं
और वैसी सब चीज़ें करते हैं।
तो यह अविश्वस…
-तुम सफल हो गए हो, एह? -हाँ।
सफल हो गया हूँ।
पिछले सीज़न में, 90 प्रतिशत सर्फ़िंग की दुनिया कह रही थी, "यह बच्चा कौन है?"
मिक फ़ैनिंग सेवानिवृत्त डब्ल्यूएसएल विश्व चैंपियन तीन बार
जबकि, इस साल, लोग उसे जानना चाहते थे।
लोग बस… बस उसका ध्यान आकर्षित करना चाहते थे।
दोस्त, हमें इस साल के बारे में बताओ।
हाँ, यह साल ज़्यादा योजना मुताबिक नहीं निकला है,
और मुझे लगा था कि अच्छे नतीजे मुझे काफ़ी आसानी से मिल जाएँगे।
हाँ, पिछले साल मैं यक़ीनन अपने प्रतिद्वंद्वियों को हराना चाहता था,
और, हाँ, तो मैं उसी सोच के साथ अगले कुछ इवेंट्स में जाऊँगा
और उन्हें दिखाऊँगा कि मैं आक्रामक ऑस्ट्रेलियाई हूँ,
-तो उम्मीद है कुछ बदलाव आए। -बढ़िया, दोस्त।
घर खरीदने की बात छोड़ो
और किराये की गाड़ी में जाओ और अपने सर्फ़िंग बोर्ड के बैग में सोना शुरू कर दो।
पुराने ज़माने में लौट जाओ।
मॉर्ग्स को मंच पर देखकर लगा कि वह उसका आनंद ले रहा था।
दिन अच्छा हो। हाँ।
और दूसरे सीज़न में जाते समय,
जब लाखों लोग आपकी ख़ूब तारीफ़ कर रहे हैं,
तो ध्यान लगाना मुश्किल हो जाता है।
-तो यह होगा चैनल नाइन के लिए। -ठीक है।
हैलो। कैसा चल रहा है?
इवेंट-पूर्व प्रेस कॉन्फ़्रेंस
वेस्टर्न ऑस्ट्रेलिया मार्गरेट रिवर प्रो 22
जैक पर पहले भी उस तरह का दबाव रहा है।
जैक रॉबिंसन क्विकसिल्वर टीम राइडर
मार्गरेट रिवर, वेस्टर्न ऑस्ट्रेलिया से मैं जैक रॉबिंसन हूँ।
द वीकेंड ऑस्ट्रेलियन मैगज़ीन सर्फ़िंग का उभरता सितारा
जैक ने बचपन से ही बहुत प्रेस और बदनामी…
सर्फ़िंग वर्ल्ड एक ऑस्ट्रेलियाई दिग्गज
…और प्रचार और ब्रांडिंग और उस तरह की चीज़ें सही हैं।
तो, उसे इस सब की आदत है।
मुझे नहीं लगता कि शोहरत और तारीफ़ से
जैक का ध्यान भटकता है, जानते हैं?
जैक एक अनुभवी खिलाड़ी जैसा है। यही सच है।
केली स्लेटर डब्ल्यूएसएल विश्व चैंपियन 11 बार
वह प्रसिद्धी में भी बहुत सहज रहता है।
चलिए बस चलकर सर्फ़ करते हैं और सब लोगों को इसमें मज़ा आएगा।
-हाँ। बिल्कुल। -धन्यवाद, दोस्त।
-आभारी हूँ। तुमसे फिर मिलकर अच्छा लगा। -हाँ, आपसे भी मिलकर अच्छा लगा।
बहुत आसान है, दोस्त।
यहाँ मेरे साथ मंच पर कुछ शानदार शख़्स और सर्फ़र्स हैं।
कुछ स्थानीय सर्फ़र्स हैं। जैक रॉबिंसन।
तुम आख़िरी बार घर कब आए थे?
दस महीने पहले।
वाह। यहाँ आकर शानदार लग रहा होगा।
हाँ, यह जगह बहुत ख़ास है। मुझे नहीं पता।
यह… बस घर आकर अच्छा लग रहा है
और यहाँ सभी के लिए मैं अच्छा प्रदर्शन करना चाहता हूँ।
इतना ज़्यादा प्रचार है और इतनी ज़्यादा झूठी तारीफ़ें हैं।
जब आप हमेशा इसे सुनते रहते हैं तो यह आपके सिर चढ़ने लगती है।
बचपन से ही मैंने यह देखा है और मैं अनजाने में इसमें शामिल हो गया था।
पर आपको इसकी लत नहीं लगनी चाहिए।
आपको इस प्रचार से निपटना सीखना होगा।
आपको ध्यान केंद्रित रखना होता है।
-वही सबसे ज़रूरी चीज़ है। -हाँ।
-मिला? -बाकी सारी चीज़ों को किनारे कर देना होता है।
-आपको बस काम करना होता है। -ठीक है।
ठीक है। तैयार हैं।
मार्गरेट रिवर में जाते समय,
जैक और मॉर्ग्स के लिए एकदम अलग-अलग चीज़ें दाँव पर लगी हैं।
डब्ल्यूएसएल चैंपियनशिप टूर रैंकिंग
13 जैक रॉबिंसन
जैक को उस शीर्ष पाँच की होड़ में पहुँचने के लिए बहुत मेहनत करनी होगी।
मॉर्गन रैंकिग में 28वें पर है।
चैंपियनशिप टूर में बने रहने के लिए उसे
काफ़ी ऊपर आना होगा।
चैंपियनशिप टूर इवेंट दस में से पाँचवा - सीज़न के बीच का कट
वेस्टर्न ऑस्ट्रेलिया के दक्षिण-पश्चिम से आपको गुड मॉर्निंग।
हम यहाँ पाँचवे पड़ाव के लिए आए हैं, मार्गरेट रिवर प्रो।
मॉर्निंग।
आप मार्गरेट रिवर पर भरोसा कर सकते हैं।
और यह बहुत ज़्यादा भरोसेमंद है।
देखिए ये लहरें कितनी बड़ी हैं।
धत् तेरे की!
शानदार।
पागलपन है।
जिन सर्फ़र्स को सीज़न के बीच वाले कट में बने रहना है
उन्हें कई चुनौतियों का सामना करना पड़ेगा।
मैटी मैकगिलिवरे, मॉर्गन सिब्लिक
और ओवेन राइट उस कट सीमा के बहुत क़रीब हैं।
ओवेन राइट वर्तमान विश्व नंबर 23
हमने टूर में इस तरह का दबाव पहले कभी नहीं देखा है।
कई सर्फ़र्स के लिए,
संभवत: मार्गरेट रिवर वह पल है…
मैटी मैकगिलिवरे वर्तमान विश्व नंबर 32
…और वह इवेंट है जो उनके पेशे को परिभाषित करेगा।
लूक केनेडी संपादक, ट्रैक्स मैगज़ीन
यह बहुत महत्वपूर्ण है।
हाँ, सीज़न के बीच में होने वाला कट बहुत क्रूर है।
बस यह जानना ही बहुत निर्दयी है कि मार्गरेट रिवर प्रतियोगिता का अंत होते ही…
रोज़ी हॉज पूर्व डब्ल्यूएसएल सर्फ़र
…अगर आप शीर्ष 22 में नहीं हैं, तो आप टूर से बाहर हो जाएँगे।
जॉन जॉन फ़्लोरेंस वर्तमान विश्व नंबर तीन
कैसे हो?
शुभकामनाएँ। वैसे तुम्हें ज़रूरत नहीं पड़ेगी।
लहरें उठने लगी हैं।
बहुत बड़ी लहरें हैं। वहाँ विशालकाय लहरें हैं।
पता है, इसीलिए हम मार्गरेट रिवर में आते हैं,
क्योंकि यह इतना चुनौतीपूर्ण है।
-हे, भगवान। -वाह।
प्रतियोगिता के पहले राउंड का समय हो गया है।
हर सर्फ़र इसमें भाग लेता है।
यहाँ आने का एक ही मकसद है, निष्कासन राउंड से बचना।
शीर्ष दो को सीधे 32 के राउंड में जाने को मिलेगा।
अगले राउंड में,
ग्रिफ़िन कोलैपिंटो की भिड़ंत जैक रॉबिंसन और फ़्रेडरीको मोरेस के साथ होगी।
कुछ लोग सर्फ़िंग के मुक़ाबले में जाने से पहले हिप-हॉप संगीत सुनते हैं।
पर चुप रहना और शांत दिमाग़ रखना,
और उन छोटी-छोटी चीज़ों को ढूँढना जो मेरे लिए कारगर हैं।
आप मार्शल आर्टिस्टों को ऐसा करते हुए देखते हैं। जब आप मार्शल आर्टिस्ट होते हैं तो बहुत शांत होते हैं।
आप मुक़ाबले में जा रहे हैं, आप पिंजरे से निकलने के लिए तैयार हैं
और आप आज़ाद भी हो जाते हैं।
पहला राउंड - जैक रॉबिंसन बनाम ग्रिफ़िन कोलैपिंटो
बनाम फ़्रेडरीको मोरेस
आधे घंटे के मुक़ाबले।
पानी में तीन सर्फ़र्स। शीर्ष दो आगे जाएँगे।
ग्रिफ़िन। शुरुआत में झाग बहुत ज़्यादा है, पर इसकी रफ़्तार शानदार है।
सीधे अंत की तरफ़ सर्फ़ किया।
फ़्रेडरीको मोरेस भी शामिल हो रहा है।
कमाल का अंत किया।
रोबो इस लहर को देख रहा है। शुरू करता है।
वह लहर उसके लिए कारगर नहीं थी।
मोरेस ने बढ़त ले ली है।
ग्रिफ़िन दूसरे नंबर पर। जैक तीसरे नंबर पर।
मुक़ाबले का वर्तमान कुल स्कोर मोरेस: 11.36
कोलैपिंटो: 9.74 रॉबिंसन: 6.67
निष्कासन राउंड से बचने के लिए स्थानीय लड़के को 5.57 अंक चाहिए।
उसके पीछे बहुत बड़ी लहर दिख रही है,
कोलैपिंटो ने पहले हिस्से में कमाल कर दिया।
इस मोड़ के साथ प्रभावशाली अंत।
ग्रिफ़िन अपने पिछले स्कोर का इंतज़ार कर रहा है।
जैक इंतज़ार नहीं करने वाला। वह इस लहर पर चढ़ रहा है।
प्रभावशाली अंत के लिए वह बोर्ड पर है।
वह यक़ीनन उसकी बेहतरीन लहर है।
कोलैपिंटो: 13.17
मोरेस: 11.36 रॉबिंसन: 9.57
जैक रॉबिंसन दूसरे स्थान पर आ गया है।
तो, ग्रिफ़िन सुरक्षित है। वह काफ़ी आगे है।
यह दूसरे और तीसरे के बीच की जंग है।
यह दिलचस्प हो सकता है।
इस लहर पर वेस्ट ऑस्ट्रेलियाई नौजवान क्या करने वाला है?
यह हिस्सा बहुत बड़ा है। फिर से ऊपर चढ़ रहा है।
रॉबिंसन बुरी तरह से गिरा।
-अब फ़्रेडरीको आया है। -ख़ुद को बचाने की कोशिश में।
उसे 5.5 की ज़रूरत है।
नीचे से आते हुए एक शानदार मोड़ लिया।
पहले की तुलना में यह लहर छोटी थी, पर उसने अच्छी सर्फ़िंग की।
और अब समय ख़त्म होने वाला है।
चलो।
यह तुम्हारा फ़ैसला है।
निर्णायक कक्ष
स्कोर आने का इंतज़ार है जिससे पता चलेगा कि 32 के राउंड में कौन जाएगा
और कौन है जो निष्कासन राउंड में जाएगा।
फ़्रेडरीको मोरेस के स्कोर आ गए हैं, यह उसके लिए पर्याप्त नहीं है।
जैक रॉबिंसन दूसरे स्थान पर है।
रॉबिंसन ने बस बने रहने जितना प्रदर्शन दिया है।
फ़ाइनल स्कोर कोलैपिंटो: 14.07
रॉबिंसन: 11.48 मोरेस: 11.43
जैक रॉबिंसन अगले राउंड में जा रहा है
पर उसने अपनी उम्मीद के मुताबिक प्रदर्शन नहीं किया।
जब आपका लक्ष्य साल के अंत में शीर्ष पाँच में पहुँचना हो।
तब आप हर मुक़ाबले में शीर्ष पर होना चाहेंगे।
मुझे उन नतीजों से कम कुछ नहीं चाहिए।
तो, केवल शुरुआती मुक़ाबलों को पार कर लेना काफ़ी नहीं है।
ठीक है। अब मुक़ाबले में काओ इबैली, कॉनर ओ'लियरी
और मॉर्गन सिब्लिक आ रहे हैं।
इस नौजवान को मेहनत करनी होगी।
इस सीज़न में, मॉर्गन को वह लय नहीं मिली है।
उसमें आत्मविश्वास की कमी है।
पर उम्मीद है, वह,
जैसे, इस जगह में सफल होगा क्योंकि वह यहाँ पहले भी आ चुका है।
वह जानता है कि शीर्ष पाँच में पहुँचना कैसा होता है और उसके पास यह फ़ायदा है।
पर उसे वह मनोस्थिति ढूँढनी होगी।
चलो, मॉर्गन!
चलो, मॉर्गी। अपनी बेहतरीन कोशिश करो।
चलो। चलो।
इस साल, मुझे लगता है कि मुझे ख़ुद को और साबित करना होगा।
मुझे नीचे से शुरुआत करने में कोई ऐतराज़ नहीं है।
हाँ, तो मैं इस समय वहीं पर हूँ, इसलिए मैं पूरी जान लगा दूँगा।
पहला राउंड - मॉर्गन सिब्लिक बनाम कॉनर ओ'लियरी
बनाम काओ इबैली
कॉनर ओ'लियरी।
उसे अपने बोर्ड के नीचे झागदार,
अशांत पानी पर सर्फ़ करना पड़ रहा है, उसने नियंत्रण बनाए रखा है।
मेरी राय में, वह असाधारण लहर थी।
वह… वह तैयार लग रहा है।
हम देख रहे हैं, काओ इबैली उस पहले बड़े मोड़ पर लहर की चोटी से नीचे गिर गया है।
मॉर्गन शुरुआत कर रहा है।
शुरुआत के लिए कमाल का मोड़ था।
और सब कुछ गड़बड़ हो गया।
धत्।
जे बॉटल थॉम्प्सन मॉर्गन और मैट का कोच
ओ'लियरी: 8.50 सिब्लिक: 2.83
कॉनर ओ'लियरी ने इस मुक़ाबले की शुरुआत में न्यूनतम मानदंड बहुत ऊँचा तय कर दिया है।
मॉर्गन सिब्लिक एक बड़ी लहर पर चढ़ते हुए।
पूरा करो!
अब, इस पर चढ़कर अंत को पूरा किया।
वह एकदम सही किया।
मॉर्गन सिब्लिक दूसरे स्थान पर है।
अगर उसे निष्कासन राउंड से बचना सुनिश्चित करना है
तो उसे 5.50 के स्कोर को सुधारना होगा।
चलो, मॉर्ग्स! चलो!
सिब्लिक ने शानदार शुरुआत की।
आख़िरी हिस्से में उसने कुछ स्कोर पाया है।
मोड़ पर भी गया है।
वह आराम से बाहर निकलेगा पर केवल एक ही पैंतरा दिखा पाया।
भगवान।
एमिली फ़ेनेल मॉर्गन की गर्लफ़्रेंड
वह अभी ख़तरे से बाहर नहीं है, क्योंकि काओ को केवल 5.54 अंक चाहिए।
काओ इबैली के सामने एक अवसर है।
उसने अंत के हिस्से में कमाल कर दिया।
और वह गिर पड़ा है।
तो, इस मुक़ाबले के ख़त्म होने में बाकी हैं पाँच, चार,
तीन, दो, एक सेकंड।
-ठीक है। ले लो। -हाँ।
मॉर्गन सिब्लिक ने संघर्ष किया, लेकिन वह 32 के राउंड में पहुँच गया है।
फ़ाइनल स्कोर ओ'लियरी: 13.80
सिब्लिक: 12.90 इबेली: 9.24
अभी भी सीज़न के बीच में होने वाले कट में पहुँचने का मौका है।
बहुत अच्छे, जान। बहुत अच्छे।
मेरे ख़्याल से मॉर्गन सिब्लिक के लिए चुनौती यह है
कि उसकी शोहरत चैंपियनशिप टूर पर टिकी हुई है।
उसकी नई ज़िंदगी के साथ, उसे अच्छा लग सकता है, पर ज़रूरी नहीं है कि वह अभी सुरक्षित है।
क्या उसे इस बात का डर है कि अचानक यह सारी शोहरत गायब हो सकती है
और उस अतिरिक्त दबाव का असर उसके प्रदर्शन पर पड़ सकता है?
धन्यवाद।
हम यहाँ मार्गरेट रिवर प्रो में हैं।
आज की प्रतियोगिता को रद्द कर दिया गया है। आज लहरें बहुत छोटी हैं।
हम यहाँ सुबह लौटेंगे और फिर कल के बारे में फ़ैसला लिया जाएगा।
हम एयरबीएनबी बुकिंग पर दो से दो चले गए हैं।
पुर्तगाल अच्छा रहा और किसी तरह से इसने यहाँ ख़ुद को एक रैंक ऊपर पहुँचा दिया है।
हाँ। पिछले साल के यूई से हमने काफ़ी लंबा सफ़र तय किया है।
जैकसन बेकर डब्ल्यूएसएल नौसिखिया
-यह लो। -हाँ।
मैटी "फिर से चयनित" हुआ। उसे फ़ोन आया था।
हाँ, अब हम मज़े कर रहे हैं।
पिछले साल का अंत एक बवंडर की तरह था।
मेक्सिको के बाद मुझे पता चला कि फिर से चयनित होने के लिए मैं एक रैंक पीछे था।
उसे समझना, जैसे, कठिन था।
पर मुझे यह कहने के लिए फ़ोन आया
कि उन्होंने मुझे इस साल का पहला वैकल्पिक स्थान दे दिया है।
दिसंबर के प्रशिक्षण में यागो डोरा को चोट लग गई,
तो मुझे वह जगह मिल गई।
मैं फिर से चैंपियनशिप टूर पर आ गया।
फिर से वापस आकर अच्छा लग रहा है।
बॉटी वहाँ बाहर कड़ी मेहनत कर रहा है।
उसने कहा कि वह कसरत करेगा
और वह पूरे समय बस इस तरह बैठा रहता है।
और फिर कहता है, "अरे, हाँ। आज थोड़ी अकड़न महसूस हो रही है।"
नहीं, तुम्हें नहीं हो रही।
-बॉटी! -वह अपनी ठुड्डी की कसरत कर रहा है।
इसीलिए वह इतनी बड़ी है।
वह तुम्हारा बेडरूम नहीं है, बॉटी। इस बार तुम्हें ख़ुद का कमरा मिला है।
मेरे पास एक से ज़्यादा कमरे हैं। मैं अपना बिस्तर चुन सकता हूँ।
इसे देखो। ऐ?
-कैसे हो, भाई? -बढ़िया। तुम कैसे हो?
क्या चल रहा है?
रिप कर्ल मीडिया टीम
-मुझे लगता है यहीं पर। यह एकदम सही है। -हाँ।
-बस, जैसे, एकदम आराम से। -हाँ। अच्छी है। हाँ।
बस… यह मुश्किल हो सकता है, पर सामान्य बर्ताव करो।
सबकी नज़रों में रहना बहुत बड़ी बात है।
ऑस्ट्रेलियाई सर्फ़िग अवॉर्ड्स
और विजेता है मॉर्गन सिब्लिक!
हर समय आप पर इतने लोगों की नज़रें रहती हैं।
वह एक शानदार सफ़र था और हाँ,
मैं यह अपने परिवार, प्रयोजकों के बिना नहीं कर पाता।
मैं पहले जैसे कम क्षमता वाला नहीं हूँ।
अब चीज़ें अलग हैं।
क्योंकि जब बुरा प्रदर्शन करने का दबाव होता है, तो आपके पास खोने को ज़्यादा होता है।
क्या यह सही है?
हाँ। बस।
मेरा एक अनुबंध है जिसके हिसाब से अगर मैं साल के बीच में टूर से हट जाता हूँ,
तो मेरी पगार कटेगी।
मेरी पूरी ज़िंदगी, जैसे, बदल गई है
और मैं पुरानी वाली ज़िंदगी में वापस नहीं जाना चाहता।
-शानदार। धन्यवाद, मॉर्ग्स। -मिलते हैं।
मैं सच में इस इवेंट के क्वार्टरफ़ाइनल तक जाना चाहूँगा।
वह एक बहुत बड़ी उपलब्धि होगी।
मुझे लगता है कि अगर मैंने वह हासिल कर लिया तो मैं फिर से चयनित हो सकता हूँ।
-यह ठीक है? -हाँ, यह अच्छा है।
मेरे खाने में कुछ हरा-हरा है, पर कोई बात नहीं। मैं खा लूँगा।
काश मेरे थोड़े और दक्षिण अफ़्रीकी दोस्त होते,
पर पिछले कुछ सालों से साथ सफ़र करते-करते मॉर्गन मेरे भाई जैसा बन गया है।
बस सभी इम्तिहानों और परेशानियों को साथ पार करते हुए।
और हम दोनों ही सीज़न के बीच में होने वाले कट की सीमा के नीचे हैं,
तो हम दोनों एक दूसरे के लिए सबसे अच्छा चाहते हैं।
वह बुरा नहीं है। अच्छा है, मॉर्ग्स। धन्यवाद।
मेरी और मैटी की वेस्टर्न ऑस्ट्रेलिया में क़िस्मत अच्छी रही।
और पिछले साल वह वहाँ तीसरे स्थान पर था और मैंने कुछ शानदार मुक़ाबलों में
सर्फ़ किया जिन्हें लेकर मैं बहुत ख़ुश था।
तो उम्मीद है कि हम दोनों सफल होंगे
और मैं ख़ुद को और बाकी सबको
साबित करना चाहता हूँ कि मैं फिर से वह कर सकता हूँ और वह कोई तुक्का नहीं था।
ऑस्ट्रेलिया का तूफ़ान ज़ोर से आ रहा है।
और हमारा गोद लिया हुआ बिलटोंग खाने वाला।
हाँ, दक्षिण अफ़्रीका की फुहार पीछे-पीछे है।
-यहाँ कितनी गर्मी है। -गर्मी तो है।
बहुत गर्मी है। यह अब तक का सबसे गर्म है।
पता है क्या? हमें नमी बढ़ा देनी चाहिए।
तातियाना वेस्टन-वेब वर्तमान विश्व नबर छह
-अब कितना गर्म हो गया है। -तुम पागल हो।
मैं मर रही हूँ। मैं नहीं कर सकती।
नहीं। यह ठीक है।
अरे, हाँ।
तो तुम कट को लेकर घबराए हुए हो?
अभी मैं उस बारे में ज़्यादा नहीं सोच रहा।
मेरे पास एक दृष्टिकोण है कि मैं कहाँ जा रहा हूँ और अभी कोई डर नहीं है।
-तो, वह अच्छा है। -अच्छा है।
मुख्य बात यह है कि मैं मुक़ाबले के लिए तैयार हूँ।
और ज़्यादा नहीं सोच रहा हूँ। शायद मेरे दिमाग़ में
वही मुख्य चीज़ चल रही है। मैं ठीक हूँ।
जैक, मैं मर रही हूँ।
यार, यहाँ का तापमान अभी 70 डिग्री सेल्सियस है।
नहीं, हम मज़े कर रहे हैं।
ठीक है। साथ समय बिताकर अच्छा लगा।
सीज़न के बीच में होने वाला कट नज़दीक है, जिसके कारण इवेंट में बहुत सी भावनाएँ उमड़ रही हैं।
मैं बस उस सब से दूर रहता हूँ। मैं एक अलग मिशन पर हूँ, पता है?
मैं साल के अगले आधे हिस्से के बारे में सोचना शुरू करना चाहता हूँ,
जैसे शीर्ष पाँच में पहुँचना। आप मेरा मतलब समझ रहे हैं?
वही अगला लक्ष्य है।
मुझे सुनिश्चित करना होगा कि मैं उस लय को हासिल कर रहा हूँ।
और घर से शुरुआत करना अच्छा होगा।
मार्गरेट रिवर प्रो में फिर से स्वागत है।
जैसा कि आप देख रहे हैं, हमारे प्रतिद्वंद्वी तैयार हो रहे हैं।
पहला राउंड - जैक रॉबिंसन बनाम लूका मेसिनास
इस 32 के राउंड में बहुत चीज़ों का इंतज़ार है।
स्थानीय लड़का, जैक रॉबिंसन,
अपने घर के बीच पर बहुत ताक़तवर लग रहा है।
वह अगले राउंड में जा रहा है।
वेस्टर्न ऑस्ट्रेलिया में उसे बहुत समर्थन मिलता है।
पहला राउंड - मैट मैकगिलिवरे बनाम कानोआ इगारशी
और अब, एक और सर्फ़र जो संदेह में है,
मैथ्यू मैकगिलिवरे का सामना कानोआ इगारशी से हो रहा है।
जैसा हम देख रहे हैं, ऊँचाई से शुरुआत करके मैट मैकगिलिवरे एक बड़ा स्कोर हासिल करना चाहता है।
लगभग हवा में।
और वह बड़ी लहर पर जा रहा है!
उसने कर दिखाया!
और वह 16 के राउंड में पहुँच गया है।
शानदार प्रदर्शन किया।
अगले राउंड में, मॉर्गन सिब्लिक बनाम कैलम रॉबसन।
मॉर्गन सिब्लिक को यह जीतना ही होगा।
अगर वह इस मुक़ाबले में हार गया तो वह चैंपियनशिप टूर से बाहर हो जाएगा।
टूर से बाहर हो जाने के गर्त में गिरने की संभावना होना,
साल शुरू होने के केवल चार महीने बाद ही, इस असफलता को मानना काफ़ी मुश्किल है।
मैं वाक़ई वहाँ अपने दोस्तों के साथ जाकर टूर का साल पूरा करना चाहूँगा।
कैलम रॉबसन और मॉर्गन सिब्लिक शुरुआती रेखा पर हैं।
शुरू होने में दस सेकंड बाकी है।
पहला राउंड - मॉर्गन सिब्लिक बनाम कैलम रॉबसन
तुम लोग शुरू करोगे पाँच, चार, तीन, दो, एक सेकंड में।
कैलम बहुत आत्मविश्वास के साथ इस मुक़ाबले को शुरू कर रहा है।
नीचे से आते समय कमाल की सर्फ़िग की।
और कैलम रॉबसन के लिए आक्रामक शुरुआत।
मॉर्गन सिब्लिक पर दबाव बना दिया है।
चलो, लड़के। इस हिस्से पर हमला करो।
मॉर्गन आ गया है।
सिब्लिक ने ऊपर बढ़िया मोड़ लिया।
वहाँ रफ़्तार कम हुई।
एक और शानदार मोड़ के साथ बढ़िया बहाल किया।
अच्छी बढ़त। सिब्लिक टिका हुआ है।
धैर्य काम आया। कमाल की शुरुआत।
अगर तुम लोग अपने-अपने स्कोर से खु़श हो, तो ठीक है। चलो।
रॉबसन: 12.00 सिब्लिक: 7.20
तो, 7.20 अंक। इस मुक़ाबले का अब तक का बेहतरीन स्कोर।
बढ़त के लिए केवल 4.3 अंक चाहिए।
चलो, मॉर्ग्स।
और हम और भी लहरें देखेंगे। सिब्लिक।
मॉर्ग्स ने बढ़िया लहर पर शुरुआत की है।
वह झाग में गायब हो गया।
पचास सेकंड।
मुझे फिर से मूल चीज़ों को याद करना होगा,
जो है बस लक्ष्य की तरफ़ बढ़ो और हमला करो और पूरा दम लगा दो।
बस सब दाँव पर लगाना होगा।
मुझे लगता है मॉर्गन सिब्लिक के लिए यह आख़िरी मौका है।
अब उसे सर्फ़ करना होगा।
सिब्लिक ने पहला बड़ा मोड़ लिया।
वहाँ जाने के लिए कोई जगह नहीं थी।
वह कुचल दिया गया।
सिब्लिक कट में नहीं पहुँच पाया है।
फ़ाइनल स्कोर - रॉबसन: 12.00 सिब्लिक: 10.70
मॉर्गन के लिए यह बड़ा झटका होगा।
रायन फ़्लेचर रिप कर्ल टीम प्रबंधक
-बढ़िया प्रतिस्पर्धा थी, दोस्त। -ओह, ख़ैर।
अच्छी लड़ाई लड़ी।
आख़िरी वाला स्कोर मिलना चाहिए था।
ख़ैर, तुमने बहुत अच्छा सर्फ़ किया, दोस्त।
-तुम पर गर्व है। हाँ। -यह काफ़ी अच्छी सीख है।
जब एक खिलाड़ी पानी से बाहर आता है, जो अभी-अभी हारा है,
यक़ीनन वह कोचिंग का सबसे मुश्किल हिस्सा होता है।
पता है, बहुत दिल दुखता है,
पर जीतने के मुक़ाबले जब आप हारते हैं
तो अपने बारे में ज़्यादा सीखते हैं।
इस सीज़न में मॉर्गन, उसमें कुछ बदल गया था।
पहले साल में, उसके अंदर जीत की भूख थी, पर हाँ, इस दूसरे सीज़न में,
उसकी आँखों मे किसी चीज़ की कमी दिख रही थी।
उसके अंदर की आक्रामकता ख़त्म हो गई थी। वह केवल चैंपियनशिप में बने रहने की लड़ाई लड़ रहा था।
मतलब, मॉर्ग्स इतना शानदार सर्फ़र है।
पर मुझे नहीं पता। यह साल अलग है, दोस्त।
जैसे, काश मैं पिछले साल उस शीर्ष पाँच में होता,
पर कभी-कभी जब आप ज़्यादा जल्दी ऊपर जाते हैं तो शायद ज़्यादा जल्दी गिर भी सकते हैं।
बिल्कुल, इसे झेलना बहुत मुश्किल है।
हाँ, यह बदक़िस्मती है कि सीज़न के बीच में होने वाला कट अभी था।
पर, जो है सो है।
मेरा दूसरा साल मेरी उम्मीद के मुताबिक नहीं रहा है।
पिछले साल, मेरे पास हारने के लिए कुछ नहीं था।
और फिर इस साल,
मुझे एक अलग तरह का दबाव महसूस होता रहा।
शोहरत बड़ी अजीब चीज़ है और मुझे लगता है, हाँ, कि वही मेरा पतन था।
यहाँ आओ, जान।
मुझे तुमसे प्यार है।
अब 16 का राउंड शुरू हो रहा है।
दूसरा राउंड - जैक रॉबिंसन बनाम बैरन मामिया
वह स्थानीय लड़का,
जैक रॉबिंसन घर के बीच पर बेहद शानदार प्रदर्शन कर रहा है।
बहुत उम्दा सर्फ़िग के साथ एक के बाद एक राउंड पार करता जा रहा है।
हाँ, जैक।
आगे आ रहा है, मैथ्यू मैकगिलिवरे के लिए एक बड़ा मुक़ाबला।
उसका सामना सैमी पूपो से होगा।
कट में पहुँचने के लिए उसे यह मुक़ाबला जीतना ही होगा।
इस इवेंट में क्या योजना है, दोस्त? तुम्हें याद है?
लक्ष्य क्या है?
नहीं, बस, जैसे, कोशिश कर रहा हूँ नतीजों पर ध्यान केंद्रित न करूँ।
-हाँ। -बस खेल में ध्यान लगाना है।
अच्छा करो। मज़े करो।
सैम्युल पूपो - डब्ल्यूएसएल नौसिखिया
बेशक, सैमी पूपो शानदार सर्फ़िंग कर रहा है।
इस नौजवान का इस खेल में भविष्य बहुत उज्ज्वल है।
सैमी पूपो से मुक़ाबला है।
टूर के इस साल में वह बहुत प्रभावशाली नौसिखिया रहा है।
यह मुक़ाबला मुश्किल होगा।
लड़ाई शुरू से जारी रखो, दोस्त।
मैटी सीख रहा है। एक खिलाड़ी के रूप में वह समझदार हो रहा है।
उसकी मानसिकता देखकर, जैसे, अलग महसूस होता है।
वह बहुत केंद्रित है। उसमें आगे बढ़ने की भूख है।
मैट मैकगिलिवरे, अगर वह इस मुक़ाबले को जीत जाता है तो वह
सीज़न के बीच में होने वाले कट में होगा।
अगर नहीं, तो ओवेन राइट पहुँचेगा।
दूसरा राउंड - मैट मैकगिलिवरे बनाम सैम्युल पूपो
एक बड़ा मुक़ाबला चल रहा है।
मेरी नौकरी दाँव पर है। मुझे इसमें पूरा ज़ोर लगाना होगा।
अब मैटी आ गया है, अपने पेशे को बचाने के लिए सर्फ़ कर रहा है।
पहले मोड़ के लिए जा रहा है।
और अब रफ़्तार बढ़ा रहा है और सब कुछ दाँव पर है।
मैटी मैकगिलिवरे के लिए ख़ूबसूरत लहर।
उसे 7.0 का स्कोर मिला है।
-हाँ। -हाँ।
सैम्युल पूपो अब रफ़्तार बढ़ा रहा है।
वह इस अंत के हिस्से में आक्रामक सर्फ़िंग करेगा।
उसने हाथ से पकड़कर बोर्ड को बाहर घसीटा।
सैमी पूपो के लिए 6.07 अंक।
मैकगिलिवरे: 13.17 पूपो: 10.74
तो, शुरुआत में दोनों के स्कोर काफ़ी करीबी हैं।
हमें पता था कि हर सर्फ़र अपना बेहतरीन प्रदर्सन करेगा।
अगर आप रैंक और अंकों को लेकर ख़ुद पर ज़्यादा दबाव डालते हैं
तो वह आपका दिमाग़ खराब कर सकता है।
बस ध्यान लगाने की और बाहर की दुनिया से कटने की कोशिश कर रहा हूँ।
और अब मैथ्यू के सामने एक बड़ी लहर है।
उसने दूसरा मोड़ लिया।
अब ऊपर जा रहा है।
वह ख़ूबसूरत था।
हाँ!
वह अपनी नौकरी बचाने के लिए सर्फ़ कर रहा है, पर वह दबाव में भी कितना शांत है।
मैथ्यू मैकगिलिवरे को स्कोरबोर्ड पर 7.50 अंक मिले हैं।
सैमी पूपो को एक शानदार स्कोर की ज़रूरत है।
और इन आख़िरी मिनटों में बहुत ज़्यादा दबाव है।
उस लहर पर कमाल का मोड़ लिया।
हवा में जाता है…
और पीछे गिरता है।
लाइनअप पर आख़िरी लहर आ रही है
और सैमी को बाहर रखने के लिए मैथ्यू को इस लहर पर चढ़ना ही होगा,
अब घड़ी पर केवल दस सेकंड बाकी हैं।
अब उसकी रफ़्तार बढ़ गई है।
वह इसमें से निकलकर आ रहा है।
और 25-वर्षीय दक्षिण अफ़्रीकी के लिए कमाल का अंत।
फ़ाइनल स्कोर - मैकगिलिवरे: 14.50 पूपो: 10.74
रैंकिग में 32 नंबर से आते हुए।
उस पल में मुझे वह जीत जितनी चाहिए थी, उतनी मुझे किसी चीज़ की चाहत नहीं हुई है।
मार्गरेट रिवर पर मैं समंदर के साथ लय में था,
तो वह मेरे लिए बहुत ख़ास इवेंट था।
-तो आख़िरकार कीचड़ में कमल खिल गया। -मैंने कहा था, दोस्त।
आप सोचते हैं कि मॉर्गन ने पिछले सीज़न में कितना अच्छा प्रदर्शन दिया था।
और मैटी मैकगिलिवरे के लिए,
नौसिखिये के तौर पर पहला साल बहुत कठिन था।
पता है, अब उन भूमिकाओं की अदला-बदली हो गई है।
तुम्हें ये ज़्यादा दबाव वाली स्थितियाँ क्यों पसंद हैं, भाई?
हमारे साथ ऐसा करना बंद करो।
हाँ, ख़ैर, अब हम आराम कर सकते हैं।
अब हम आराम कर सकते हैं।
अब हम योजना बना सकते हैं और अब हम मज़े कर सकते हैं।
हाँ, नहीं।
टूर से हट जाने का जो डर है, उस पर हर एक की अलग प्रतिक्रिया होती है।
या तो लोग कहते हैं,
"ख़ैर, मैं उम्मीद करता हूँ और प्रार्थना करता हूँ कि यह मेरे हिसाब से हो।"
और दूसरे लोग कहते हैं, "मैं अपनी क़िस्मत ख़ुद लिखूँगा।"
और यह आधिकारिक है।
मैथ्यू मैकगिलिवरे ने जी-लैंड में आख़िरी जगह हासिल कर ली है।
ओवेन राइट अब प्रतियोगिता से बाहर हो गया है।
मैटी, बहुत अच्छे, भाई।
बहुत बढ़िया, दिग्गज।
-बहुत अच्छा सर्फ़ किया, दोस्त। -धन्यवाद।
-बहुत उम्दा सर्फ़ किया। -मैं आभारी हूँ और धन्यवाद।
-तुम सब कुछ पाने के हक़दार हो, दोस्त। बहुत अच्छे। -धन्यवाद।
मार्गरेट रिवर प्रो में पुरुषों के लिए सेमीफ़ाइनल का समय है।
ईथन इयुइंग का मुक़ाबला जैक रॉबिंसन से होगा।
सोमी फ़ाइनल - जैक रॉबिंसन बनाम ईथन इयुइंग
यह शानदार भिड़ंत होगी।
दूसरे साल में जैक का रवैया
मॉर्गन से काफ़ी अलग है।
आप उसे बस पीछे देखते हैं
और वह हर तरह के शोर को न सुनने की कोशिश कर रहा है।
पिछले साल मेक्सिको में जैक के अंदर कोई बदलाव आया था।
शायद वहाँ उसे वह एक नुस्ख़ा मिल गया
और उसने उसे अपने दूसरे साल में अपनाया और कट में पहुँच गया।
और अब उसका लक्ष्य है शीर्ष पाँच।
चलो, जैक!
और जब वह पानी में होता है तो उसकी नज़र बहुत तेज़ होती है।
और वह वहाँ चल रही
हर छोटी चीज़ की जानकारी लेने की कोशिश करता है।
जैक रॉबिंसन अब एक बहुत बड़ी लहर पर है।
जैक रॉबिंसन इस लहर की रग-रग से वाकिफ़ है।
वह इस बीच को जानता है, पानी की हर बूंद को जानता है।
मार्गरेट रिवर मेरा घर है।
मैं इसी लहर पर सर्फ़ करते हुए बड़ा हुआ हूँ।
मुझे यहाँ के समंदर से जुड़ाव महसूस होता है। यक़ीनन इसमें ज़्यादा ऊर्जा है।
वह अंत के हिस्से को पूरा करना चाह रहा है।
और बाहर निकलता है।
हाँ! साला मज़ा आ गया!
मैट बेमरोज़ जैक का टीम प्रबंधक
जैक रॉबिंसन चैंपियनशिप टूर के दूसरे फ़ाइनल में जा रहा है,
जहाँ उसके पास अपने शहर में जीतने का मौका है।
चलो जैक
वेस्टर्न ऑस्ट्रेलिया
यहाँ इस प्रतियोगिता के फ़ाइनल मुक़ाबले में हम एक शानदार भिड़ंत देखने वाले हैं।
जॉन जॉन फ़्लोरेंस बनाम जैक रॉबिंसन। यह बेहद मज़ेदार होने वाला है।
जॉन जॉन फ़्लोरेंस, उसे हराना आसान नहीं है।
जॉन जॉन फ़्लोरेंस और मार्गरेट रिवर
साथ में ताले-चाबी की तरह हैं, ऐसा हमने पहले कभी नहीं देखा है।
साल 2017 के सीज़न से किसी ने उसे यहाँ पर नहीं हराया है।
अविश्वसनीय।
मार्गरेट रिवर प्रो, 2021
जजों की एकमत राय है, यह उत्कृष्ट दस है।
वह उसके अंदाज़ से एकदम मेल खाता है।
वह बहुत ताक़तवर सर्फ़र है।
और वह बड़े बैरलों में बहुत अच्छा सर्फ़ करता है।
वह बहुत बड़े हिस्सों में भी मोड़ ले सकता है।
मार्गरेट रिवर प्रो, 2017
और फ़्लोरेंस फिर से लहर पर। हे भगवान।
उस मोड़ को देखो। इस ग्रह पर कुछ ही लोग ऐसा कर सकते हैं।
जैक के लिए यह नई चुनौती है।
और सेमीफ़ाइनल तक पहुँचना अच्छा नतीजा है,
पर उसके लिए नहीं जो विश्व खिताब जीतना चाहता हो।
अगर आपको विश्व खिताब जीतना है, तो आपको प्रतियोगिताएँ जीतनी होंगी।
फिर से जीतने का नुस्ख़ा ढूँढने के लिए, जैक को साबित करना होगा कि वह यह कर सकता है।
और दिखाना होगा कि इस साल वह खिताब की होड़ में जाने का हक़दार है।
यह तुम्हारी जगह है। कमबख़्त यह तुम्हारा समय है। चलो।
शुरू होने में दस सेकंड बाकी हैं।
जॉन फ़्लोरेंस और जैक रॉबिंसन,
तुम लोग शुरू करोगे पाँच, चार, तीन, दो, एक सेकंड में।
इवेंट फ़ाइनल - जैक रॉबिंसन बनाम जॉन जॉन फ़्लोरेंस
जैक रॉबिंसन ने इस लहर को चुरा लिया है
जॉन फ़्लोरेंस के नीचे से।
अंत में बड़ा हिस्सा आ रहा है।
और वह झाग में से बढ़िया सर्फ़िंग करते हुए निकला है।
मार्गरेट रिवर का राजा, बैरल के अंदर जा रहा है।
फ़्लोरेंस बाहर आ गया है।
केवल एक बैरल, कोई मोड़ नहीं। पर जॉन ने शुरुआत ही की है।
नेथन फ़्लोरेंस जॉन जॉन का भाई
हे, भगवान। वह लाजवाब था न?
बोर्ड के पिछले सिरे पर नियंत्रण खो दिया था, पर वापस पा लिया।
शानदार आक्रामक अंत।
जॉन को इस समय बहुत मज़ा आ रहा है।
बेहतरीन दो स्कोर
फ़्लोरेंस: 8.50 5.40 रॉबिंसन: 7.00 0.70
अब हम पुरुषों के फ़ाइनल मुक़ाबले के आधे रास्ते में हैं।
जैक के पास सात अंक हैं, जॉन के पास 8.5 हैं। जॉन के पास बढ़त है।
मुक़ाबले का वर्तमान कुल स्कोर
फ़्लोरेंस: 13.90 रॉबिंसन: 7.70
रॉबिंसन को हर पैंतरा दिखाना होगा।
चलो, भाई।
मैंने इस इवेंट को पाँच साल की उम्र से देखा है।
मैं पूरे इवेंट को विस्मयता से देखता था, पता है, और खुद की उसमें होने की कल्पना करता था।
मार्गरेट रिवर के लिए हर कोई जॉन को देखता है
क्योंकि अतीत में उसी ने यहाँ सबसे अच्छी सर्फ़िंग की है।
वे लोग हमेशा इसे उसका इवेंट कहते हैं, पर यह मेरा शहर है
और मैं अपना इवेंट जीतना चाहता हूँ।
रॉबिंसन को फ़्लोरेंस के अंकों का ध्यान रखना होगा।
रफ़्तार बढ़ा रहा है।
बहुत बड़ा घुमाव। उसने कर दिखाया।
-अरे, हाँ! चलो। -हाँ!
मुक़ाबला टक्कर का है, सालों। चलो।
यहाँ मुक़ाबला चल रहा है, पर यह…
नतीजा साफ़ नज़र आने लगा है।
पूरा मार्गरेट रिवर पूरी तरह से जैक रॉबिंसन का समर्थन कर रहा है।
अब रॉबिंसन के पास बढ़त है।
फ़्लोरेंस: 15.60 रॉबिंसन: 16.24
हो सकता है कि यहाँ मार्गरेट रिवर पर फ़ाइनल में यह जॉन की सबसे बड़ी परीक्षा हो।
पर बस आपको पता होना चहिए कि अगर मौका मिला,
तो वह और बड़े स्कोर के साथ पलटवार करेगा।
लॉरेन क्रिब जॉन जॉन की पत्नी
ठीक है, उसे एक और मौका मिलेगा।
दस सेकंड बचे हैं।
एक लहर आ रही है।
-उसे इस पर चढ़ना होगा। -कोई तो इस लहर पर चढ़ेगा।
चलो, भाई। तुम्हें करना होगा।
उल्टी गिनती शुरू होती है।
पाँच, चार,
तीन, दो, एक।
और वह इस लहर को उससे ले लेगा।
आख़िरी लहर पर जैक रॉबिंसन होगा और वह जीत का जश्न मना रहा है।
-हाँ! चलो! हाँ! -हाँ! हाँ।
वाह! वह अद्भुत था।
जैक रॉबिंसन ने 2022 मार्गरेट रिवर प्रो अपने ही शहर में जीत लिया है।
फ़ाइनल स्कोर
रॉबिंसन: 16.24 फ़्लोरेंस: 15.60
चैंपियनशिर टूर में यह उसकी दूसरी जीत है
और उसने यह जीत बेहतरीन खिलाड़ी जॉन जॉन फ़्लोरेंस के खिलाफ़ हासिल की है।
मैं कोई भविष्यवाणी नहीं करना चाहता,
पर मैं दावा कर रहा हूँ कि जैक रॉबिंसन
इस साल विश्व खिताब की होड़ में होगा।
जैक रॉबिंसन के लिए ज़ोरदार तालियाँ हो जाएँ!
चलो!
मार्गरेट रिवर में जीतकर, जैक विश्व में नंबर तीन पर आ गया है
और उसने ख़ुद को खिताब के एक असली दावेदार के रूप में घोषित कर दिया है।
क्योंकि उसने अपनी सबसे पसंदीदा लहर पर
एक पूर्व विश्व चैंपियन को हरा दिया है।
वह मानसिक रूप से ज़्यादा ताक़तवर लग रहा है।
वाह।
यार, वह फ़ाइनल बहुत नज़दीकी मामला था।
उन पलों में आपको ख़ुद पर भरोसा रखना होता है।
आपको बस भरोसा रखना होता है कि आप जीतेंगे।
एक साल में बहुत ज़्यादा अंतर आ गया है।
पिछले साल, वह टूर से लगभग बाहर हो गया था।
और अब वह फ़ाइनल पाँच में पहुँच गया है।
और अब भी वह हर स्थिति में बेहतर होने के लिए चुनौतियों को स्वीकार कर रहा है।
जैक को जीतते देखकर बहुत ख़ुशी हुई।
जैक एक दिग्गज है।
वह हमेशा पानी में होता है, ख़ुद की हदें पार करता है, दूसरों को उत्साहित करता है।
हाँ, वह बहुत प्रतिस्पर्धी है। उसे वाक़ई जीतना है।
मार्गरेट रिवर प्रो का आपका चैंपियन, जैक रॉबिंसन।
यह ऐसा है जैसे कोई ऐसे खेल में जीता हो
जो वह बचपन से देखता आया है।
और यह एक अवास्तविक एहसास होता है, पता है।
उसने अपने शहर में जीत हासिल की है।
ट्रोफ़ी को उठाना और यह जानना कि आप जीत गए हैं…
ये वे ख़ास पल होते हैं, पता है। इन्हें आप ज़िंदगी भर याद रखते हैं।
और अब मैं विश्व खिताब जीतने के मिशन पर निकल पड़ा हूँ।
इसीलिए मैं यहाँ हूँ।
बहुत-बहुत धन्यवाद। आप लोगों की सराहना करता हूँ।
मुझे यहाँ सभी लोगों से प्यार है। आप लोगों की वजह से यह मुमकिन है। धन्यवाद।
क्विकसिल्वर प्रो जी-लैंड में स्वागत है।
अगली बार
फ़िलिपे प्रतियोगिता में सबसे आगे हैं।
वह आग लगा रहा है।
यह मेरा समय है।
हर कोई यही सवाल पूछ रहा है कि अब फ़िलिपे टोलीडो को कौन रोक सकता है?
अरे, हाँ।
गेब्रियल, जी-लैंड में वापस आया है, चतुर चाल है।
उप-शीर्षक अनुवादक: प्रसून